[{"text_idx": "#000000", "text": "Ja\u0308a\u0308tmed siin ja palju seal, loodust pu\u0308u\u0308an sa\u0308a\u0308sta ma!"}, {"text_idx": "#000001", "text": "Kas peaks na\u0308gema vaeva pru\u0308gi sorteerimise ja tu\u0308hjade pudelite kogumispunkti viimisega? Kui ko\u0303ik pru\u0308gi kokku u\u0308hte pru\u0308gikasti visata, la\u0308heb see ju ka lo\u0303puks pru\u0308gima\u0308ele ning laguneb seal varem vo\u0303i hiljem. Seega ei tohiks su\u0308dametunnistus siinkohal piinata?"}, {"text_idx": "#000002", "text": "Vo\u0303ib-olla siiski peaks? Teades, kui kaua asjade lagunemine looduses tegelikult aega vo\u0303tab."}, {"text_idx": "#000003", "text": "Naerupallide ru\u0308hma lapsed alustasid 17.mail 2018 katsega \u201cPru\u0308gi ko\u0303dunemine\u201d. Mulla alla sai maetud plastpudel, klaaspurk, konservikarp, kilekott, o\u0303unasu\u0308da ja paberkott. Nu\u0308u\u0308d pool aastat hiljem kevadel mahamaetud pru\u0308gi u\u0308leskaevates selgus, et loodus on o\u0303unasu\u0308damega oma to\u0308o\u0308 teinud \u2013 see oli lagunenud. Samuti oli lagunemisma\u0308rke paberkotil. U\u0308leja\u0308a\u0308nud pru\u0308gi juures lapsed muutusi ei ta\u0308heldanud."}, {"text_idx": "#000004", "text": "Me ko\u0303ik puutume iga pa\u0308ev kokku ja\u0308a\u0308tmetega \u2013 oleme ise nende tekitajad. Selleks, et hoida meie elukeskkonda inimva\u0308a\u0308rsena ja loodusso\u0303bralikuna, peaksime tekkinud ja\u0308a\u0308tmed vo\u0303imalikult keskkonnaso\u0303bralikult koguma ja ka\u0308itlema. Hoiame loodust!"}, {"text_idx": "#000005", "text": "Klaaspurk \u0096 miljon aastat? Hea ku\u0308ll, tegelikult ei tea keegi ju pa\u0308riselt, kas klaaspudeli lagunemine va\u0308ltab miljon aastat, sest keegi ei ole seda protsessi nii pika aja jooksul ja\u0308lginud. Kindlalt saab aga va\u0308ita, et kui klaaspudeleid u\u0308mber ei to\u0308o\u0308delda, vo\u0303tab nende lagunemine aega va\u0308ga kaua. Klaas koosneb suures osas ra\u0308nist \u0096 samast ainest, millest liiv \u0096 ning ei lagune isegi ko\u0303ige karmimates keskkonnatingimustes."}, {"text_idx": "#000006", "text": "Kilekotid \u0096 umbes 500 aastat? Kilekottide lagunemine vo\u0303tab to\u0303epoolest kaua aega. Asi polegi nii hull, kui nad puutuvad kokku o\u0303huga \u0096 siis vo\u0303ib kuluda 10-20 aastat. Maa sisse maetud kilekotid lagunevad aga 500-1000 aastat, sest bakterid ei tunnista toiduks kilekottide po\u0303himaterjali \u0096 polu\u0308etu\u0308leeni."}, {"text_idx": "#000007", "text": "Plastpudelid \u0096 umbes 500 aastat? Plastpudelite probleem on sama, mis kilekottidel. Enamik limonaadi- ja veepudeleid koosnevad polu\u0308etu\u0308leen-tereftalaadist, naftast valmistatud ainest, mis maa sisse mattununa laguneb va\u0308ga pikka aega."}, {"text_idx": "#000008", "text": "Ajalehed \u0096 kaks kuni neli na\u0308dalat vo\u0303i kauem. Paber na\u0308ib olevat materjal, mis maa sisse maetuna kiiresti loodusega u\u0308heks peaks saama. Teoreetiliselt peakski nii olema, kuid mo\u0303nikord vo\u0303ib maetud ajalehtede lagunemine vo\u0303tta bakteritele ebasoodsate olude to\u0303ttu tunduvalt kauem aega. Na\u0308iteks on pru\u0308gima\u0308gedel pru\u0308gi uurinud teadlased leidnud isegi 15 aasta vanuseid loetavaid ajalehti."}, {"text_idx": "#000009", "text": "O\u0303unasu\u0308da \u0096 mo\u0303ned kuud. Kompostihunnikusse vo\u0303i aianurka visatud o\u0303unasu\u0308da laguneb mo\u0303ne na\u0308dala vo\u0303i kuuga."}]